МОНГОЛ УЛСЫН ЗАСГИЙН ГАЗРЫН ГИШҮҮН, СОЁЛЫН САЙД БОЛОН ӨВӨРХАНГАЙ АЙМГИЙН

ЗАСАГ ДАРГАТАЙ 2023 ОНД ХАМТРАН АЖИЛЛАХ ГЭРЭЭНИЙ БИЕЛЭЛТ /БҮТЭН ЖИЛ/

2023 оны 12 дугаар сарын 12 Арвайхээр

|  |  |  |  |  |  |  |  |
| --- | --- | --- | --- | --- | --- | --- | --- |
| № | Үндэслэж байгаа стратеги төлөвлөгөө, бодлогын баримт бичиг,хууль тогтоомж | Төсөв  /сая,төг/ | Шалгуур үзүүлэлт | Суурь түвшин | Зорилтот  түвшин | Хүрсэн түвшин  /хэрэгжилт болон тайлбар/ | Гүйцэтгэлийн хувь |
| НЭГ. БАЙГУУЛЛАГЫН ҮЙЛ АЖИЛЛАГААНЫ НЭЭЛТТЭЙ БАЙДЛЫН ХҮРЭЭНД: СОЁЛ, УРЛАГИЙН ҮЙЛЧИЛГЭЭНИЙ ЧИГЛЭЛЭЭР | | | | | | | |
| 1.1 | Соёл, урлагийн байгууллагын удирдлага,зохион байгуулалтыг боловсронгуй болгох. | - | Соёл, урлагийн байгууллагад менежментийн шинэчлэл хийгдсэнээр | Монгол Улсын Засгийн газрын 2021 оны 377-р тогтоол | Соёл, урлагийн байгууллагын удирдлага зохион байгуулалтад менежментийн шинэчлэл хийгдсэн байна. | Соёлын байгууллагын удирдлага зохион байгуулалтын тогтолцоог боловсронгуй болгох зорилгоор аймгийн Соёл, урлагийн газар 2023 оныг “Хамтын ажиллагаа”-ны жил болгон зарласан. Энэ хүрээнд байгууллагын гүйцэтгэлийн төлөвлөгөөг боловсруулах, соёлын төвийн стандартыг мөрдөх, хүний нөөцийг чадавхжуулах, зохиогчийн эрхийн эрх зүйн асуудлыг соёл, урлагийн салбарт дагаж мөрдөх, хяналт шинжилгээ үнэлгээ хийх, статистик мэдээ гаргах зэрэг сургалтыг холбогдох байгууллагуудтай хамтран зохион байгуулж, 120 гаруй албан хаагчийг хамруулсан. Орон нутгийн соёлын ажилтнуудыг чадавхжуулах, мэдлэг ур чадварыг нь дээшлүүлэх зорилгоор аймгийн соёл, урлагийн 26 удирдах ажилтны туршлага солилцох семинарыг Хайрхандулаан суманд зохион байгуулсан. Мөн 2023 оны үйл ажиллагааны график төлөвлөгөөг гаргаж, соёл, урлагийн 15 арга хэмжээг аймгийн хэмжээнд хэрэгжүүлж, 60.0 мянга гаруй иргэдийг хамруулсан. | 100.0 |
| 1.2 | Аймгийн Соёл, Урлагийн газрын бүтцэд соёлын байцаагчийн орон тоог бий болгох, ажиллах нөхцөлөөр хангах | - | Улсын байцаагчтай болсон байх | - | Соёлын улсын байцаагчтай болсон байна. | Мэргэжлийн хяналтын газар татан буугдсантай холбоотойгоор соёлын хяналтын улсын байцаагч 2023 оны 01 дүгээр сарын 02-ны өдрөөс эхлэн Соёл, урлагийн газрын бүтцэд орж ажиллан 8 объектод төлөвлөгөөт хяналт хийж, хяналтын хуудсаар эрсдэлийг үнэлэхэд 1 их, 6 дунд, 1 бага эрсдэлтэй үнэлэгдэж, эрсдэлийн түвшин дунджаар 37.8 хувиар “Дунд”, хууль тогтоомжийн хэрэгжилт 61.5 хувьтай байна. Шалгалтаар 137 зөрчил дутагдал илрүүлж, 14 зөрчлийг газар дээр нь арилгаж, нийт 71 заалт бүхий 7 албан шаардлага 8 шалгалтын танилцуулгыг боловсруулж холбогдох албан тушаалтанд хүргүүлэн ажилласан бөгөөд 4 албан шаардлагын хариу ирүүлэх хугацаа болоогүй тул 43 хувийн биелэлттэй ажилласан. Бат-Өлзий сумын соёлын төвийн даргын албан хүсэлтийн дагуу авто замын хяналтын улсын байцаагчтай хамтарсан төлөвлөгөөт бус шалгалтыг Хужирт сумаас Бат-Өлзий сумын чиглэлд хатуу хучилттай авто зам барих, барилга угсралтын үйл ажиллагаа явуулж буй “Мотор сервис” ХХК, “Өндөр сант хайрхан” ХХК-иудад хийж гүйцэтгэн 2 зөрчил дутагдлыг илрүүлж 2 заалт бүхий 2 албан шаардлагыг хүргүүлсэн. | 100.0 |
| 1.3 | Соёл, урлагийн байгууллагуудад шилжин суурьшин ажиллах иргэдийг бодлогоор дэмжих | - | Орон нутагт шилжин суурьшихад орон сууц, бусад дэмжлэг, сургалт сурталчилгаа | - | Орон нутгийн соёлын байгууллагад хотоос шилжин суурьших иргэдэд дэмжлэг үзүүлсэн байна. | Соёл, урлагийн газар нь сул орон тоог нөхөхдөө төрийн албаны зөвлөлд сул орон тооны захиалга хүргүүлэн тусгай шалгалт зарлуулж, төрийн албаны хуулийг хэрэгжүүлэн ажиллахаас гадна аймгийн Хөдөлмөр, халамж үйлчилгээний газраас 2023 онд орон нутагтаа ажиллах сонирхолтой ажил идэвхтэй хайж байгаа иргэдийн бүртгэлийг авч, мэргэжлийн индекс нь таарч байгаа, ерөнхий шалгалт өгч нөөцөд бүртгэлтэй иргэдэд ажлын байрны санал тавих, төрийн үйлчилгээний албан хаагчийн ажиллах орчин, орон байрыг шийдвэрлэх, нийгмийн баталгааг хангах, ур чадварын нэмэгдлийг олгох бодлого барин ажилласны үр дүнд Улаанбаатар хотоос Бат-Өлзий суманд шилжин ирж амьдарч байгаа иргэн төрийн албаны шалгалт өгч Бат-Өлзий сумын Соёлын төвийн даргын албан тушаалд томилогдон ажиллаж байна. Мөн Баянгол сумын Соёлын төвд хөгжим, бүжгийн багш 2, Хөгжимт драмын театрт 2, Соёл, урлагийн газарт 1 албан хаагч тус тус шилжин ирж ажилласан. | 90.0 |
| 1.4 | Соёлын үнэт зүйлсийг судлан, соёлын орчин орон зай , брендийг бий болгох чиглэлээр дэмжлэг үзүүлэх | 12.0 | Соёлын орон зай, бүтээгдэхүүн үйлчилгээг эдийн засгийн эргэлтэд оруулсан эсэх | - | Соёлын нөөц орон зайд тулгуурласан соёлын аялал жуулчлалыг хөгжүүлэх чиглэлээр тодорхой арга хэмжээ авсан байна. | Аймгийн Хөгжимт драмын театрын дэргэдэх “Хөх домог” язгуур урлагийн хамтлаг нь шинээр 3 уран бүтээлийн контент бүтээж, олон нийтэд хүргэсэн. Соёлын өвийг дэлхий дахинд сурталчлах, түгээн дэлгэрүүлэх зорилгоор “Хөх домог” хамтлаг Франц Улсын Аллиер мужийн Ганнат хотод зохион байгуулагдсан Олон Улсын Язгуур урлагийн наадамд оролцож хөөмий, бий биелгээ, ардын хөгжмийн тоглолтыг, Баруунбаян-Улаан сумын орон нутгийн удирдлага, ардын авьяастан, өвлөн уламжлагчдын 22 хүний бүрэлдэхүүнтэй баг Монгол ардын язгуур урлаг уртын дуу, морин хуур, бий биелгээ, аман хуурын тоглолтыг Франц улсын Брусей, Ла Батие, Пуйтерс, Албертвилл хотуудад тоглож 5000 гаруй үзэгчдэд хүргэсэн. Үндэсний уран бичлэг каллиграфыг Өвөрхангай аймгийн Хархорин сумын “Эрдэнэсийн хүрээ” ТББ-ын уран бүтээлч европын орнуудад сурталчилж дэлхийн каллиграфын шилдэг уран бүтээлчийн шагналыг хүртсэн. Мөн тус төрийн бус байгууллага нь гадаад дотоодын 1000 гаруй жуулчдад үндэсний хэл бичгээ сурталчилсан. 2024 онд зохион байгуулагдах Монгол Японы симпозиумын бэлтгэл ажлыг хангах зорилгоор “Монголын соёлын өвийн хадгалалт хамгаалалт, сэргээн засварлалтын холбоо” болон холбогдох байгууллагуудтай хамтран “Дэлхийн өв орхоны хөндийн соёлын өв, үнэт зүйлийг тодруулан бататгах, хадгалалт хамгаалалтыг нэмэгдүүлэх” хэлэлцүүлгийг Улаанбаатар хотын Чингис хааны музейд 1 удаа, Хархорин суманд 2 удаа зохион байгуулж 60 гаруй хүнийг хамруулсан. Төв Гандантэгчилэн хийдтэй хамтран “Монголын Анхдугаар богд Өндөр Гэгээн Занабазарын өв соёл” Олон Улсын эрдэм шинжилгээний хурлыг зохион байгуулж гадаад дотоодын эрдэмтэн, судлаачдын 40 гаруй илтгэлийг хэлэлцүүлж эмхэтгэл гаргасан Уг арга хэмжээнд орон нутаг болон хандиваар 12 сая төгрөгийг зарцуулсан. | 100.0 |
| 1.5 | Соёлын салбарын хүний нөөцийг хөгжүүлэх , нийгмийн баталгааг хангах талаар дэмжлэг үзүүлэх | 41.8 | Хөнгөлөлттэй нөхцөлөөр сургах, ажилтны нийгмийн баталгаанд дэмжлэг үзүүлсэн байдал | - | Мэргэжлийн хүний нөөцийг өмнөх оноос 5-аас доошгүй хувиар нэмэгдүүлсэн байна. Соёлын ажилтны нийгмийн асуудлыг шийдвэрлэхэд дэмжлэг үзүүлсэн байна. | Аймгийн Хөгжимт драмын театрын уран бүтээлчдийн дунд “Шилдэг бүтээл, шинэ санаа-2023” ур чадварын уралдааныг зохион байгуулж, нийт 19 уран бүтээлч хамрагдсан. “Гэгээн Муза” драмын урлагийн Олон Улсын наадам, Хэнтий аймагт зохион байгуулагдсан “Уртын дуучдын” улсын уралдаан, Улаанбаатар хотод болсон мэргэжлийн бүжигчдийн уралдаан зэрэг улс болон олон улсын уралдаан наадамд 35 уран бүтээлчийг оролцуулж, 3.5 сая төгрөгийн дэмжлэг үзүүлсэн. Соёл, урлагийн салбарын хүний нөөцийг нэмэгдүүлэх зорилгоор аймгийн Хөгжимт драмын театр нь менежер 1, Соёл, урлагийн их сургуулийг бүжигчнээр төгссөн 2 уран бүтээлчийг, Уянга, Баянгол сумын соёлын төв хөгжмийн багшийг тус тус авч ажлын байраар ханган ажиллаж байна. Соёлын салбарт 221 уран бүтээлчид ажиллахаас 189 албан хаагч ажиллаж байгаа бөгөөд энэ онд 5 уран бүтээлчийг шинээр ажилд авч хүний нөөцийг 5.2 хувиар нэмэгдүүлсэн. Аймгийн нийгмийн баталгааг хангах хөтөлбөрийн хүрээнд Соёл, урлагийн газрын албан хаагчдын нийгмийн баталгааг хангах 2023 оны төлөвлөгөөг боловсруулж, Соёл, урлагийн газрын даргаар батлуулан 13 арга хэмжээг зохион байгуулсан. Соёлын сайдын 2023 оны 10 сарын 09-ны өдрийн А/390 дугаар тушаалын дагуу 2022 оны гүйцэтгэл үр дүнг үнэлж 22 соёлын байгууллагад албан хаагчдын нийгмийн баталгааг хангах зардалд нийт 41.8 сая төгрөгийн санхүүжилтийг хуваарилан, ажиллах орчин нөхцөлийг сайжруулснаар албан хаагчдын тогтвор суурьшилтай ажиллах нөхцөл бүрдсэн. Гүйцэтгэлийн үр дүнгийн үнэлгээгээр 333 сумаас Баруунбаян-Улаан сумын Соёлын төв тэргүүлж, 21 аймгийн нэгдсэн дүнгээр Өвөрхангай аймаг нь 5-р байранд эрэмбэлэгдсэн. Соёлын байгууллагуудын хүний нөөцийг нэмэгдүүлж, чадавхжуулснаар ажлын бүтээмж нэмэгдсэн. | 100.0 |
| 1.6 | Шинээр батлагдсан “Соёлын төв , Соёлын ордны орчин , үйлчилгээнд тавих ерөнхий шаардлага” MNS 6981 : 2022 стандартад улсын хэмжээний тандалт судалгаа, эрсдлийн үнэлгээ хийхэд дэмжлэг үзүүлэх | - | Стандартын хэрэгжилтийг хангахад арга зүйн дэмжлэг үзүүлсэн тоо | - | Стандартын шаардлага хангасан соёлын төв, ордны тоо нэмэгдсэн байна | “Соёлын төв, Соёлын ордны орчин, үйлчилгээнд тавих ерөнхий шаардлага” стандартыг хангах чиглэлээр танхимаар 1, цахимаар 3 удаагийн сургалтыг зохион байгуулж 85 албан хаагч хамрагдсан. Мөн шинээр баригдаж байгаа соёлын төвийг тус стандартад нийцүүлэн барьж ашиглалтад оруулах талаар аймгийн Газрын харилцаа барилга хот байгуулалтын газартай хамтран соёлын төвийн барилга угсралтын үйл ажиллагаа явуулж буй компаниудад Соёлын төв, соёлын ордны орчин , үйлчилгээнд тавих ерөнхий шаардлага” MNS 6981 : 2022 стандартыг хэрэгжүүлэн ажиллах талаар заавар зөвлөгөө өгч ажилласан. 2023 онд тус стандартын дагуу 5 сумын соёлын төвд урсгал засвар хийгдэж, аймгийн хэмжээнд 15 сумын соёлын төв стандартын шаардлагыг ханган ажиллаж байна. | 100.0 |
| 1.7 | Тусгай хэрэгцээт болон зорилтот бүлгийн иргэдэд соёлын үйлчилгээний чанар хүртээмжийг нэмэгдүүлэхэд дэмжлэг үзүүлэх | - | Дэмжлэг үзүүлэн зохион байгуулсан арга хэмжээний тоо | - | 6-аас доошгүй арга хэмжээ зохион байгуулсан байна . | Аймгийн Хөгжимт драмын театр нь Монгол Улсын Хүүхэлдэйн театртай хамтран франчайзингийн гэрээг нэвтрүүлэн, Вильгельм Гауф зохиолчийн “Том хамарт одой” хүүхдийн жүжгийг тайзнаа тавьж, тусгай хэрэгцээт болон зорилтот бүлгийн 450 иргэнд, “Эх түүхээр аялахуй” сэдэвт танин мэдэхүйн лекцийг 28 иргэнд, Ерөнхий Боловсролын II-р сургуулийн тусгай хэрэгцээт бүлгийн 21 сурагчдад “Өвөрхангай аймгийн туг далбааны утга” сэдэвт танин мэдэхүйн боловсрол сургалтыг тус тус зохион байгуулсан. Шинээр баригдаж байгаа Соёлын төв, аймгийн Музейн барилгад тусгай хэрэгцээт иргэдэд зориулсан орчин бүрдүүлэх талаар чиглэл өгч ажилласан. Аймгийн музей, Эрдэнэ зуу, Хархорин музей, сумдын Орон нутаг судлах танхимын үзвэр үйлчилгээнд нийт 124 тусгай хэрэгцээт иргэдийг хамруулсан. Арвайхээр сумын 11 дүгээр цэцэрлэгийн тусгай хэрэгцээт бүлгийн 35 хүүхдийг эцэг эхийн хамт ном соёлын үйлчилгээнд 2 удаа хамруулсан. | 100.0 |
| 1.8 | Хүний эрх , хүүхэд хамгаалал, залуучуудын хөгжилд соёлын гүйцэтгэх үүргийг нэмэгдүүлэх чиглэлээр арга хэмжээ зохион байгуулах | - | Зохион байгуулсан арга хэмжээний тоо | - | 3-аас доошгүй арга хэмжээ зохион байгуулсан байна . | “Үрсдээ үлгэрлэе” ном соёлоор дамжуулж, гэр бүлийнорчинд хүмүүжил төлөвшилд нөлөөлөх ажлыг эцэг эх, асран хамгаалагчдын оролцоонд тулгуурлан сургуулийн өмнөх 39 боловсролын байгууллагатай хамтран зохион байгуулсан. Цэцэрлэг бүр эцэг эхчүүд үрсдээ үлгэрлэж, өөрсдөө ном унших, хүүхдүүддээ үлгэр ярьж өгөх, ном бэлэглэх, номын богц аялуулах зэрэг үйл ажиллагааг тус тус зохион байгуулж цахим орчинд түгээн дэлгэрүүлж, нийт 20 мянга гаруй иргэдийн хандалт авсан. Соёл, спорт олон нийтийн үйл ажиллагаанд хүүхдийг оролцуулах, хүүхдийн эрхийг хамгаалах журмыг соёлын байгууллагуудад хүргүүлэн сурталчилж, “Хаврын баяр” хүүхэд, залуучуудын бүжгийн их наадам, Д.Пүрэвдоржийн “Тусгаар тогтнол” шүлэг унших зэрэг арга хэмжээнд оролцсон 2000 гаруй хүүхдэд хүний эрх, хүүхэд хамгааллын талаар хууль, эрх зүйн байгууллагуудтай хамтран мэдээлэл хүргэсэн. | 100.0 |
| 1.9 | Хүчирхийлэл, дайн түрэмгийлэл, гэмт хэрэг, садар самууныг сурталчилсан соёлын үйл ажиллагааг хориглох, урьдчилан сэргийлэх арга хэмжээ авах | - | Урьдчилан сэргийлэхээр зохион байгуулсан арга хэмжээний тоо | - | 5-аас доошгүй арга хэмжээ зохион байгуулсан байна . | Аймгийн Хөгжимт драмын театр, Орхон кино театр, 18 сумын соёлын төвүүдэд “Садар самуун явдалтай тэмцэх тухай хууль”-ийн холбогдох заалтуудын хэрэгжилтийг хангуулах, хүчирхийлэл, дайн түрэмгийлэл, гэмт хэргийг сурталчилсан агуулга бүхий урлагийн арга, хэмжээ уран бүтээл, кино үзвэр зэргийг олон нийт тэр дундаа насанд хүрээгүй иргэдэд түгээхгүй байх талаарх зөвлөмжийг улирал бүр хүргүүлж, хэрэгжилтэд хяналт тавьж ажилласан. Мөн гэмт хэрэг зөрчлөөс урьдчилан сэргийлэх 3 төрлийн контентыг цахимаар түгээж 1200 гаруй иргэнд хүргэсэн. Уянга, Хархорин сумдын сумын соёлын төвүүд хүчирхийлэл, дайн түрэмгийллийг сурталчилсан кино үзвэрийг хориглосон сумын Засаг даргын шийдвэрийг гарган хэрэгжүүлэн ажилласан. | 90.0 |
|  | **Дундаж үнэлгээ** | | | | | **97.7 хувь** | |
| ХОЁР. ӨВӨРХАНГАЙ АЙМГИЙН ИРГЭДИЙН СОЁЛЫН БОЛОВСРОЛЫГ ДЭЭШЛҮҮЛЭХ ЧИГЛЭЛЭЭР | | | | | | | |
| 2.1 | Нийгмийн харилцааны соёлыг дээшлүүлэх зорилгоор соёлын боловсрол олгох олон талт ажлыг хүүхэд, гэр бүл рүү чиглүүлэх, иргэдийн хамтдаа амьдрах соёл, ахуйн соёльг төлөвшүүлэх нөлөөллийн аяныг зохион байгуулж, тухайн орон нутгийн бүх шатны байгууллага, хувийн хэвшил, ТББ, иргэдийг уриалах | 2.1 | Дэмжлэг үзүүлж зохион байгуулсан арга хэмжээ | - | Тухайн аймгийн иргэдийн соёлын боловсролын суурь түвшнийг тодорхойлж, иргэдийн соёлын боловсрол дээшилсэн байна. | Иргэдийн соёлын боловсролын суурь түвшнийг тодорхойлох судалгааг 100 иргэнээс авч боловсролын түвшинг тодорхойлж дараах үйл ажиллагааг зохион байгуулсан. Үүнд: иргэдийн соёлын боловсролыг дээшлүүлэх, үндэсний өв соёлоо түгээх зорилгоор Боловсрол, шинжлэх ухааны газартай хамтран “Амар байна уу” арга хэмжээг зохион байгуулсан. Энэ арга хэмжээний хүрээнд “Энх мэндийн аялгуу” ардын дууны, “Амар байна уу” үндэсний бичгийн захидлын, “Золгох нутаг” гар зургийн зэрэг уралдаанд 19 сумын 250 иргэн оролцсон. Мөн “Нэг ном-Эрхэм үйлс” аяныг 2 сарын хугацаатай зохион байгуулж, 5220 хүүхэд, эцэг эх, иргэдийг хамруулсан. Тус аяны хүрээнд “Эртэч оюунлаг-Өвөрхангайчууд” номын хэлэлцүүлгийг өдөр бүр зохион байгуулж, ном уншсан хүн бүр цахим орчинд, гэр бүлдээ эергээр нөлөөлж, гэр бүлээрээ хүүхэдтэйгээ ном унших, ярилцах, уншсан номын тэмдэглэлээ оруулснаар цахим орчин дахь соёлын дархлааг нэмэгдүүлсэн. Ингэснээр иргэдэд хүргэх соёл, урлагийн бүтээгдэхүүн үйлчилгээний хүртээмж нэмэгдсэн. Нийтийн цэнгээнт бүжгийн соёлыг дэлгэрүүлэх, эрүүл, зөв амьдралын дадал хэвшилд уриалах зорилгоор “Сумандаа тавтай морил” уриатай “Сумын бүжиг-2023” аяныг зохион байгуулж, 21 төрлийн цэнгээнт бүжгийг 800 гаруй иргэдэд зааж сурган, нийтийн бүжгийн соёлыг хэвшүүлсэн. Гэр бүл, залуучуудыг угийн бичгээ хөтлөх уриалга гаргаж, Зүүнбаян-Улаан, Хархорин, Баруунбаян-Улаан, Баянгол сумын Соёлын төвүүд “Нэг өрх-Нэг угийн бичиг”, “Өв соёлоо дээдэлье”, “Ургийн бичиг-Удмын хэлхээ”, “Угийн бичигтэн болцгооё” сургалт, нөлөөллийн арга хэмжээг зохион байгуулж, 6595 өрхийн 10619 иргэнийг хамруулсан. Аймгийн хэмжээнд 14 ургийн баяр тэмдэглэж 10070 хүн хамрагдан ургийн 7 ном хэвлэгдсэн. | 100.0 |
| 2.2 | Соёл, урлагийн байгууллагууд соёлын боповсролын хөтөлбөр боловсруулж, хэрэгжүүлэхэд дэмжлэг үзүүлэх | - | Соёлын боловсролын хөтөлбөртэй байгууллагын тоо | - | Соёлын байгууллага бүр соёлын боловсрол хөтөлбөр боловсруулан хэрэгжүүлсэн байна. | Аймгийн музей, Төв Номын сан нь “Гэр бүлээрээ”, “Бидний мэдэх Өвөрхангай”, “Эх түүхээр аялахуй”, “Би Арвайхээр хотын иргэн”, “Уламжлалт оньсон тоглоом”, “Шинэ уншигч”, “Хүүхэд бүр уншигч”, “Ирээдүйд би”, “Уншихуйн гайхамшиг”, “Танд ойрхон номын сан” зэрэг боловсролын хөтөлбөрүүдийг хэрэгжүүлэн ерөнхий боловсрол сургуулийн 996 сурагчид хамрагдсан. Мөн “Уламжлалт оньсон тоглоом” сэдэвт боловсролын хөтөлбөрийг 5-9 дүгээр ангийн сурагчдад зааж, сурталчилсан. “Монгол хүний эрхэмлэх 9 зүйл” хөтөлбөрийн хүрээнд бүх нийтийн соёлын боловсролыг хэрэгжүүлэх чиглэлээр Хөгжимт драмын театр, Улсын бүртгэлийн хэлтэс, Зэвсэгт хүчний 256 анги зэрэг төрийн байгууллагын нийт 123 албан хаагчдад “Монгол хүний эрхэмлэх 9 үнэт зүйл” сэдэвт сургалтыг хийсэн. Аймгийн хэмжээнд 21 соёлын хөтөлбөрийг хэрэгжүүлж 512 хүнийг хамруулсан. Уянга, Зүүнбаян-Улаан сумын Соёлын төв нь соёл, урлагийн салбарыг дэмжих, хөгжүүлэх “Соёлын давлагаа”, “Иргэдийн нийгмийг идэвхийг сайжруулах, соён гэгээрүүлэх” сумын хөтөлбөрийг боловсруулан, сумын ИТХ-аар батлуулан ажиллаж байна. Хөтөлбөрийн хүрээнд соёлын үйлчилгээг хөдөөгийн иргэдэд хүргэх малчдын урлагийн наадам, “Өглөөний хүн”, “Хүндлэл хайраа түгээе”, “Дээлтэй өдөр”, “Монгол бичгийн мэдлэг хэрэглээг нэмэгдүүлье” зэрэг нөлөөллийн арга хэмжээг зохион байгуулж, 600 гаруй иргэдийг хамруулсан. | 100.0 |
| 2.3 | Нүүдлийн ахуй, үндэсний өв, соёл, уламжлалыг таниулсан үйл ажиллагаа, нүүдлийн ахуй, соёлыг таниулах зуслан байгуулахад дэмжлэг үзүүлэх | - | Дэмжлэг үзүүлсэн, байгуулсан зуслан | - | Хүүхдэд нүүдлийн ахуй, соёлыг таниулсан, чөлөөт цагаа өнгөрүүлэх орон зай нэмэгдсэн байна. | Айраг эсгэх уламжлалт технологийг монгол улсын шилдэг өвлөн уламжлагч Баян-өндөр суманд түгээн дэлгэрүүлж, сурталчилсан. Мөн “Соёлын сэргэлт-2023” арга хэмжээний хүрээнд нүүдлийн ахуйн соёлыг таниулах зорилгоор монгол гэрийн доторх бүрдэл, үйл ажиллагааны талаар үзэсгэлэн гаргаж, 800 гаруй хүнийг хамруулсан. Малчны хотонд нүүдлийн ахуй,үндэсний өв, соёл, уламжлалыг сурталчилсан үйл ажиллагааг зохион байгуулж, Ерөнхий боловсролын сургуулийн 15 сурагчийг хамруулан орон нутгийн хэвлэл мэдээллийн хэрэгслээр сурталчилсан. Хүүхдийн Цагаан залаа зусланд нүүдлийн соёл иргэншлийг сурталчилсан буланг ажиллуулж 35 хүүхдийг хамруулсан. | 90.0 |
| 2.4 | Эрдэм судлалын ажлыг удирдан зохион байгуулах | 40.6 | Зохион байгуулсан арга хэмжээний тоо, хамрагдсан хүний тоо | Зохиолч яруу найрагчийн уулзалт, яруу найргийн уралдаан зохион байгуулсан. | Утга зохиолоор дамжуулан иргэдийг соён гэгээрүүлэх, яруу найрагч, зохиолч, зохиол бүтээлийг сурталчилах таниулах арга хэмжээг улирал тутам зохион байгуулах | Хөдөлмөрийн баатар, Ардын уран зохиолч, төрийн соёрхолт зохиолч, яруу найрагч Д.Пүрэвдоржийн мэндэлсний 90 жилийн ойн арга хэмжээний хүрээнд “Уран үгсийн чуулган”, “Хөх үндэсний гал” яруу найргийн наадмыг зохион байгуулан Монголын зохиолчдын эвлэлийн зохиолч яруу найрагч, орон нутгийн “Алтан-бярга” утга зохиолын нэгдлийн уран бүтээлч зэрэг 85 яруу найрагч оролцон 500 гаруй уншигчидад хүргэж 40.6 сая төгрөг зарцуулсан. Уг арга хэмжээнд сумдын Соёлын төвийн 18 номын санч мэдээллийн ажилтныг хамруулсан.  “Нэг ном-Эрхэм үйлс” аяны хүрээнд “Алтан бярга” утга зохиолын нэгдэл, аймгийн Төв номын сантай хамтран зохиолч, орон нутгийн уншигчдын уулзалт, хэлэлцүүлгийг зохион байгуулж, 62 хүүхэд залуучуудыг хамруулснаар шүлэг яруу найраг сонирхон бичих сэдлийг төрүүлж ном унших сурагчдын тоо нэмэгдсэн. Мөн Дэлхийн хэвлэлийн эрх чөлөөний өдрийг тохиолдуулан Монголын сэтгүүлчдийн нэгдсэн эвлэлийн Өвөрхангай аймаг дахь салбартай хамтран яруу найргийн “Яруу үзэг” наадмыг зохион байгуулж, 20 яруу найрагч оролцож, утга зохиолоор дамжуулан иргэдэд соёлын боловсролыг түгээх, орон нутгийн зохиолч нарын уран бүтээлийг сурталчилж 150 гаруй хүнд хүргэсэн. | 100.0 |
| 2.5 | Орон нутагт "Номын баяр-2023" арга хэмжээг зохион байгуулах болон номын санд сан хөмрөгийн баяжилт хийхэд дэмжлэг үзүүлэх | 21.9 | Зохион байгуулсан арга хэмжээний тоо, хамрагдсан хүний тоо, Аймгийн номын санд 5.0 сая, сумын номын санд 1.0 сая төрөгөөс доошгүй өртөг бүхий баяжилт хийгдсэн байх. | Номын баяр 2021 | Номын санг түшиглэн “Номын баяр” арга хэмжээний хүрээнд уншлагыг дэмжих соёлын олон талт ажлыг зохион байгуулж, номын сангийн сан хөмрөг нэмэгдэж, номын сангаар үйлчлүүлсэн уншигчийн тоог нэмэгдүүлсэн байна. | "Хүүхэд бүр уншигч" уриатайгаар, хүүхэд бүрийг номтой нөхөрлүүлэх, унших дадалд сургах, сурталчлан таниулах зорилгоор “Бүтээлч уншлага-2023" аяныг аймгийн хэмжээнд зохион байгуулж, 19135 уншигчдад 23574 номоор үйлчилж, бүх нийтийн соёлын боловсрол олгох нөлөөллийн ажилд 7459 хүнийг хамруулсан. Тус аяны хүрээнд “Үлгэрийн баатрууд амилсан нь” дүрийн тоглолтын уралдаанд сургуулийн өмнөх байгууллагын бэлтгэл бүлгийн нийт 9 цэцэрлэгийн 270 хүүхэд оролцсон нь уншсан номоороо чанга уншлага хийж, үлгэрийг жүжигчилсэн хэлбэрээр үзүүлж, ном уншихын ач тусыг сурталчилсан. Мөн номын баяраар аймаг, сумын нийтийн ном сангууд тэргүүний уншигч хамт олон, номын тэмдэглэл хөтлөх, “Номын баяр-бидний баяр” зохион бичлэг, “Миний уншсан ном” гар зургийн уралдааныг тус тус зохион байгуулж 8.8 сая төгрөг зарцуулсан. “Үндэсний бичиг соёл, номын баяр”-ын 34 дэх өдрийг “Номтой монгол” уриан дор тэмдэглэн өнгөрүүлж аймгийн төв номын сан 5 арга хэмжээ, 3 уралдаанд 85 хүүхэд хамруулан, 30 цахим контент, 56 пост бэлтгэн 2300 хүнд хүргэсэн бол сумдын соёлын төвүүд 26 уралдаанд 956 иргэн, 31 арга хэмжээнд 2815 иргэн хамруулсан. Бүх нийтийн номын сан номын татгалзал хөтөлж, аймгийн номын сан байгууллагын санхүүжилт 4.1 сая төгрөгөөр 262 нэр төрлийн 393 ном, хандиваар 150 ном нийт 543 шинэ номоор, сумдын нийтийн номын сан 9 сая төгрөгийн 618 ширхэг ном, хандивын 171 ширхэг номоор номын сангийн фондоо баяжуулсан. | 100.0 |
| 2.6 | Соёлын төв, ордныг тиглэсэн соёлынүшт бүтээгдэхүүн, үйлчилгээг тодорхойлж, брэнд болгон хөгжүүлэх | 60.0 | Бренд бүтээгдхүүнтэй сумдын тоо | Тодорхойлох шаардлагатай | Бренд бүтээгдэхүүнтэй сумдын тоо нэмэгдэж, соёлын төвийг түшиглэсэн аялал жуулчлал хөгжсөн байна . | Арвайхээр, Хужирт, Баянгол, Уянга, Бат-Өлзий, Баян-Өндөр, Нарийнтээл сумдын соёлын төвүүд сумын соёлын биет болон биет бус өвийн чиглэлээр соёлын үйлдвэрлэлийг дэмжсэн брэнд бүтээгдэхүүнийг хөгжүүлэн ажиллаж байна. Эдгээр сумдууд 1 төрлийн брэнд бүтээгдэхүүн үйлдвэрлэж байгаа бөгөөд цаашид сум бүр өөрийн гэсэн брэнд бүтээгдэхүүнтэй болох бодлого баримтлан ажиллаж байна. Тухайлбал Хархорин сумын соёлын төв нь “Эрдэнэсийн хүрээ” Төрийн бус байгууллагын уран бичлэгийн төвтэй хамтран монгол бичиг, үндэсний соёлыг гадаад дотоодын жуулчдад сурталчлан таниулсан бол “Торгоны зам Хархорум” эвент арга хэмжээний хүрээнд Хархорин, Бат-Өлзий сумдын соёлын төвүүд аялагч хүүхдэд зориулан тусгайлсан хөтөлбөр дагуу “Туурайн төвөргөөн” Олон Улсын хөгжмийн наадмыг зохион байгуулж 1750 дотоод, гадаадын жуулчдыг хамруулсан. “Нүүдэлчин-2023” Дэлхийн соёлын наадамд Баян-Өндөр, Уянга, Хархорин сумын соёлын төвүүд “Гүүний үр сүү гаргах зан үйл”, Уянгын цоохорлох урлал, Уран бичлэгийн брэнд бүтээгдэхүүнүүдээр үйлчилж 3500 жуулчдыг хамруулсан. Богд сумын соёлын төв “Мянган тэмээний баяр”-ын үеэр тэмээний өв соёлыг харуулсан соёлын брэнд үйлчилгээг үзүүлж 200 гаруй иргэнийг хамруулсан. | 90.0 |
| 2.7 | Монгол бичгийн өв соёл, сурвалж, судалгааг сурталчлах, монгол бичгээр дагнасан үзэсгэлэн, арга хэмжээг зохион байгуулах, "Бүх нийтээрээ хос бичигтэн" болоход уриалсан нөлөөллийн ажлууд зохион байгуулах | 1.5 | Тухайн бүс нутагт буй бичиг үсгийн дурсгалд холбогдох баримтат өвийн бүртгэл гаргах  .”Үндэсний бичиг үсгийн баяр -2023”, “Эх хэлний өдөр - 2023” | Бариамтат өвийн бүртгэл тооллого, 2022 онд Эх хэлний өдөр, Үндэсний бичиг үсгийн баярын өдрөөр зохион байгуулсан арга хэмжээ | Үндэсний бичиг соёлын өвийг түгээн дэлгэрүүлэх ажлыг зохион байгуулж, тодорхой үр дүнд хүрсэн байна. | Үндэсний бичиг үсгийн баярын өдрийн хүрээнд “Миний монгол бичиг” аяныг өрнүүлж, 19 сумын номын сан хурдан зөв унших, хичээнгүй бичигтэн, цахим монгол бичигтэн, алдаагүй бичигтэн, бүтээлийн уралдаан, уран бичлэгийн уралдааныг 2 үе шаттай зохион байгуулж 187 иргэн оролцсон. Сумдын соёлын төвүүд Ерөнхий боловсролын сургуулийн монгол хэл, бичгийн багш нартай хамтран төрийн албан хаагч, иргэдэд монгол бичгийн анхан, дунд шатны сургалт, Монгол бичгийн уралдаан тэмцээнийг зохион байгуулж 50 гаруй багш сурагчдыг хамруулж 1.5 сая төгрөг зарцуулсан. Өв соёл, үндэсний бичгээ түгээн дэлгэрүүлэх зорилгоор зохион байгуулсан “Амар байна уу” аяны хүрээнд монгол бичгээр захидал бичих, уралдааныг зохион байгуулж 240 хүн хамрагдсан. “Нүүдэлчин-2023” соёлын наадамд “Үндэсний уран бичлэгийн өргөө”-г барьж, уран бичээчийн үзэсгэлэн, уран бичлэгийн үзүүлбэрийг гадаад, дотоодын 5000 жуулчдад сурталчилсан. “Хос бичигтэн” хөтөлбөрийн монгол бичгийн цахим хичээлийг “Соёлын өв хөгжлийн дархлаа”, “Өвөрхангай-Соёл гэгээрэл” зэрэг цахим хуудсанд байршуулж 5000 хандалт авч сурталчилсан. Эдгээр ажлуудын үр дүнд монгол бичиг сурсан хүмүүсийн тоо 0,5 хувиар нэмэгдсэн. Хэлний бодлогын үндэсний зөвлөл, аймгийн Засаг даргын Тамгын газрын Хууль, эрх зүйн хэлтсийн Архивын тасагтай хамтран монгол бичгээр хэвлэмэл хуудас ашиглах сургалт зохион байгуулж, сумдын Засаг даргын Тамгын газар, албан байгууллагуудын архив, бичиг хэргийн 330 ажилтныг хамруулсан. | 100.0 |
| 2.8 | Хүчирхийллийг илэрхийлж, сурталчилсан агуулга бүхий соёл, урлагийн арга хэмжээ, аливаа уран бүтээл, утга зохиолыг нийтэд түгээхээс урьдчилан сэргийлэх | - | Хуулийн хэрэгжилт хангагдаж , урьдчилан сэргийлэх арга хамжээнд дэмжлэг үзүүлсэн байх | СӨБ-ын хүүхдэд зориулсан зохиол бүтээлийн цахим сан байгуулж, үг хэллэгийн бүртгэл гарсан | Судалгаа-1, санал, зөвлөмж-1 | Хүчирхийллийг илэрхийлж, сурталчилсан агуулга бүхий соёл, урлагийн арга хэмжээ, аливаа уран бүтээл, утга зохиолыг нийтэд түгээхээс урьдчилан сэргийлэх тодорхой арга хэмжээг холбогдох байгууллагуудтай хамтран хэрэгжүүлж ажилласан. Энэ хүрээнд сумдын хүүхэд хамгааллын багтай хамтран бага насны хүүхдийг хүчирхийлэлд өртөхөөс урьдчилан сэргийлэх талаар мэдээллийг соёл, урлагийн арга хэмжээнд сурталчлан 2000 гаруй иргэдийг хамруулсан. Хархорин, Уянга сумдын соёлын төвүүдэд хүчирхийллийг сурталчилсан агуулга бүхий кино үйлчилгээг хориглосон үйл ажиллагаанд соёлын хяналтын улсын байцаагчийн санал зөвлөмжийг хүргүүлсэн. | 90.0 |
|  | **Дундаж үнэлгээ** | | | | | **96.2 хувь** | |
| ГУРАВ. УРЛАГ, УРАН БҮТЭЭЛИЙН ҮЙЛЧИЛГЭЭ ӨВӨРХАНГАЙ АЙМАГТ ХӨГЖҮҮЛЭХ ЧИГЛЭЛЭЭР | | | | | | | |
| 3.1 | Орон нутгийн угсаатан, ястны онцлог бүхий сонгодог, орчин үеийн уран бүтээл туурвин, алслагдсан сумын иргэд, хүүхэд, залуучуудад хүргэхэд бүх талын дэмжлэг үзүүлэх | 6.8 | Уран бүтээлийн тоо, үзэгчдын тоо  Эхний хагас жилд 2уран бүтээлд  3000 үзэгчдийг хамруулах | - | 1-ээс доошгүй шинэ уран бүтээл туурвиж, Орон нутгийн хүн амын 25 –аас доошгүй хувьд хүргэсэн байна. | Аймгийн Хөгжимт драмын театрын үйл ажиллагаа, уран бүтээлийг Уянга, Хархорин, Хужирт сумдад Соёлын гавьяат Ш.Гүрбазарын “Надаар тоглосон хайр” драмын жүжиг, Н.Мандалын “Хамгийн том олз” хүүхдийн жүжиг, зохиолч Хорхе Луйс Борхесийн “Хагацаагч эмэгтэй” зохиолоос сэдэвлэсэн “Маргаашийн бооцоо” шоу драмын жүжгийг нийт 5000 гаруй иргэдэд хүргэж, 8,8 сая гаруй төгрөгийн орлогыг төвлөрүүлсэн. Мэргэжлийн урлагийн байгууллага нь менежментийг багийн албыг 5 хүний бүрэлдэхүүнтэй байгуулж, цахим орчин дахь уран бүтээлийг сурталчлах, нийгэм эдийн засгийн эргэлтэд оруулах чиглэлээр ажиллаж байна. Хөгжимт драмын театрын уран бүтээлчид драмын дугуйлангийн сурагчидтай хамтран “Муур багш” хүүхдийн жүжгийг сургуулийн өмнөх боловсролын байгууллагын 500 гаруй хүүхдэд тоглосон. “Гэгээн Муза-2023” драмын бүтээлийн шилдгүүдийг тодруулах шалгаруулалтад оролцож буй бүтээл болох Н.Мандалын “Хамгийн том олз” жүжгийг Улаанбаатар хотын Улсын Драмын Эрдмийн театрт 2 удаа тоглож, 800 үзэгчдэд хүргэсэн. Сумдын соёлын төв иргэдийн соёлын боловсролыг нэмэгдүүлэх, урлагийн мэдрэмж, хүртэх орчныг бүрдүүлэх зорилгоор хөдөөгийн иргэдэд соёл урлагийн төрөл бүрийн арга хэмжээг зохион байгуулж, 6125 малчдыг хамруулсан. Мөн “Соёлын сэргэлт-2023” арга хэмжээг Соёлын яам, Богд хааны ордон музей, төвийн мэргэжлийн урлагийн байгууллагын уран бүтээлчидтэй хамтран музейн үзэсгэлэн, урлагийн тоглолт, сургалт, лекцийг зохион байгуулж, 19 сумын 20.1 мянган иргэнийг хамруулсан. | 100.0 |
| 3.2 | Урлаг, уран бүтээлийг цахим хэлбэрт шилжүүлэх, үндэсний агуулгатай контентыг орон нутгийн хэвлэл мэдээллийн хэрэгслээр түгээхэд дэмжлэг үзүүлэх. | - | Арга хэмжээний тоо  2023 онд 10 контент  Эхний хагас жилд 5 контент | 2022 онд 10 контент | 3-аас доошгүй арга хэмжээг дэмжсэн байна. | Мэргэжлийн урлагийн байгууллагын үйл ажиллагааг орон нутгийн иргэдэд цахим хэлбэрээр хүргэх зорилгоор нутгийн онцлогийг харуулсан үндэсний агуулгатай дуу, яруу найраглал, жүжиг, бүжгийн “Эх нутгийн магтаал”, “Алтан бөгж”, “Хавар”, “Амитаба”, “Цөлжилт”, “Хуур минь Хүлэг минь”, “Хоёрын даваа”, “Хөгжимчин бүсгүй”, “Монгол дом”, “Үзэмчин”, Дөмөн” зэрэг дууны 3, бүжгийн 4, яруу найраглалын 2, жүжгийн 2, хөгжмийн 1 нийт 12 уран бүтээлийн контентыг цахим хуудсуудад байршуулан түгээж 910,900 гаруй хандалт авсан. “Соёлын эрхийн бичиг”-ийн хүрээнд соёлын боловсрол олгох 2 хөтөлбөр боловсруулан shoppy.mn сайтад байршуулж 16-18 насны 1464 хүүхэд залуусыг хамруулан, цахим тасалбар, цахим номын сан, дуу хөгжмийн үйлчилгээг турших ажлыг амжилттай зохион байгуулсан. | 90.0 |
| 3.3 | Олон улсын болон Үндэсний хэмжээнд зохион байгуулагдах уралдаан тэмцээнд театр, чуулга, мэргэжлийн уран бүтээлчид, хүүхэд залуучуудыг оролцуулахад бүх талын дэмжлэг үзүүлж, өргөнөөр хамруулах | - | Оролцогчдын тоо | - | 5-аас доошгүй уран бүтээлчид хүүхэд залуучуудыг дэмжсэн байна. | Франц улсад зохион байгуулагдсан Олон Улсын Ардын Урлагийн Их наадамд оролцох 6 уран бүтээлч, Нүүдэлчин-2023” дэлхийн соёлын фестивальд оролцох 20 уран бүтээлчдэд 2.4 сая төгрөгийн дэмжлэг үзүүлсэн. Монгол Улсын Төрийн шагналт, Ардын жүжигчин, зууны манлай бүжиг дэглээч Ц.Сэвжидийн нэрэмжит өсвөрийн бүжигчдийн Улсын 16-р наадамд аймгийн “Ирмүүн Бүжгийн төв”-ийн бүжигчид оролцож, Гран-при шагнал хүртсэн. Соёл, урлагийн болон брэнд үйлдвэрлэл, үйлчилгээг бий болгон хөгжүүлэх, нийгмийн хөгжилд оруулах хувь нэмрийг нэмэгдүүлэх зорилгоор Франц улсад 21 хүний бүрэлдэхүүнтэй баг монголын соёл урлагийг сурталчлан таниулах урлагийн тоглолтыг 3 хотод 5 удаа тоглож 2000 иргэдэд толилуулсан. Монгол Улсын Урлагийн Гавьяат Зүтгэлтэн Д.Санжаасүрэнгийн нэрэмжит мэргэжлийн гоцлол, цөөхүүл бүжигчдийн Улсын анхдугаар уралдаанд театрын бүжигчид "Үзэмчин" "Чандмань" бүжгүүдээр амжилттай оролцож гутгаар байранд шалгарсан. Монгол Улсын Ардын жүжигчин Шархүүхэний нэрэмжит “Уртын дуу, ардын дуу дуулаач”-ын III-р уралдаанд 1 уртын дуучин амжилттай оролцож шилдэг 10 дуучны нэгээр шалгарсан. | 100.0 |
| 3.4 | Кино, дуу, хөгжим, дүрслэх, дизайн болон бусад тайзны урлагийн төрлийг хамруулсан урлагийн боловсролын хөтөлбөр, арга хэмжээг хэрэгжүүлэх | - | Сургалт зохион байгуулагдсан эсэх | - | Урлагийн чиглэл бүрээр 4-с доошгүй сургалт, арга хэмжээ сургалт зохион байгуулагдсан байна. | Соёл, урлагийн байгууллагын хүний нөөцийг чадавхжуулах зорилгоор соёлын төвийн хөгжим, бүжгийн багш нарын чадавхжуулах сургалтыг зохион байгуулж, сургалтаар “Дэлхийн болон, монголын зохиолчдын сонгодог бүтээлийг дугуйлангийн сурагчдад зааж сургах, тайзны бүтээл болгох арга зам” багц хичээлийг нийт 32 багшид, кино, тайзны тоног төхөөрөмжийн тохиргоо, хөгжим, бүжгийн онолын сургалтыг 24 хөгжим, бүжгийн багш нарт зохион байгуулсан. Мөн “Соёлын сэргэлт-2023” арга хэмжээний хүрээнд сумдын ажилтан албан хаагч нарт арга зүйн зөвлөгөө өгч ажилласан.  “Т-Интертайнмент” Төрийн бус байгууллагатай хамтран аймгийн хэмжээний соёл урлагийн байгууллагуудад кино дэлгэцийн уран бүтээлийн цахим сургалт, оюуны өмчийн тухай сургалтыг зохион байгуулан, монгол улсын хэмжээнд шинээр нээлтээ хийж байгаа дэлгэцийн уран бүтээлийг нэгэн зэрэг үзэх боломжийг ханган ажилласан. Одоогоор 4 шинэ дэлгэцийн уран бүтээлийг аймгийн хэмжээнд 8 удаагийн давтамжтайгаар 4360 үзэгчдэд хүргэсэн. | 90.0 |
| 3.5 | Үндэсний баяр наадмын соёл, урлагийн арга хэмжээг нэгдсэн өнгө төрх, агуулгад нийцүүлэн зохион байгуулах | 15.0 | Нэгдсэн өнгө төрхтэй зохион байгуулагдсан эсэх | - | Урлагийн чиглэл бүрээс 3-аас доошгүй сургалт, арга хэмжээ зохион байгуулагдсан байх | Аймгийн баяр наадмын ёслол хүндэтгэлийн үйл ажиллагааны ажлын хэсгийг аймгийн Засаг даргын 2023 оны 06 дугаар сарын 15-ны өдрийн “Аймгийн баяр наадмыг зохион байгуулах хороо, салбар хорооны бүрэлдэхүүнийг батлах тухай” А/396 дугаар захирамжаар ажлын хэсэг байгуулсан. Мөн сумдын Соёлын төвүүдэд үндэсний баяр наадмын соёл, урлагийн арга хэмжээг нэгдсэн өнгө төрх, агуулгад нийцүүлэн зохион байгуулах талаар чиглэл өгч ажилласан. Монгол улсын урт хугацааны бодлогын баримт бичиг “Алсын хараа 2050” хөтөлбөрийн эрхэм зорилгын 8 дахь зорилтын агуулгын хүрээнд баяр наадмын арга хэмжээг “Гурван үеийн хэлхээс” сэдвээр соёл урлагийн газрын дарга зохиолыг бичиж, Хөгжимт драмын театрын найруулагч найруулж зохион байгуулсан. Наадмын нээлтийн үйл ажиллагаанд 230 хүүхэд залуучууд, 50 төрийн албан хаагч, 100 цэргийн албан хаагч, 58 гаруй ахмад настан, 40 уран бүтээлчид нийт 478 хүн оролцож 15.0 сая төгрөг зарцуулсан. | 90.0 |
| 3.6 | Гадаад , дотоодын шинээр кино бүтээхэд шаардагдах дэд бүтцийн / зам , харилцаа холбоо, цэвэр ус, зочид буудал , амралтын газар гэх мэт / судалгаа, кино зураг авах газарзүйн онцгой байршлын жагсаалтыг гаргаж, гадны уран бүтээлчдэд танилцуулах аялал зохион байгуулахад болон кино үзвэрийн үйлчилгээг нэмэгдүүлэхэд дэмжлэг үзүүлэх | - | Судалгаа-1 жагсаалт-1 , кино үзвэрийн тоо, кино үзэгчдийн тоо | - | Судалгаа, жагсаалт бүхий мэдээллийн сан үүссэн байна. | Кино урлагийг дэмжих тухай хуулийн 2-р зүйлийн заалтуудад тусгагдсаны дагуу гадаад дотоодын иргэд хуулийн этгээдэд шинээр кино бүтээхэд шаардагдах аймгийн танилцуулга (видеогоор), зам харилцаа холбоо, зочид буудал, амралтын газар, түүхэн дурсгалт болон байгалийн цогцолбор газруудын танилцуулга жагсаалтын судалгааг соёлын төв, сумдын Засаг даргын тамгын газартай хамтран хийсэн. “Киноны тухай” хууль болон Соёлын яамны бодлогын хүрээнд хэрэгжиж байгаа төр хувийн хэвшлийн хамтарсан кино үзвэрийг түгээн дэлгэрүүлэхэд дэмжин ажиллаж, дэлгэцийн уран бүтээлийн урын санг үүсгэсэн. | 70.0 |
| 3.7 | Хүүхдийн уран бүтээлийн франчайзинг нэвтрүүлэх | 3.0 | Франчайзинг нэвтрүүлсэн байх | - | Уран бүтээлийн франчайзинг нэвтрүүлсэн байна. | Аймгийн Хөгжимт драмын театр нь, Монгол Улсын Хүүхэлдэйн театртай франчайзингийн гэрээ байгуулан Вильгельм Гауф зохиолчийн “Том хамарт одой” хүүхдийн жүжгийг тайзнаа шинээр найруулан тавьж, 1200 хүүхдийн хүртээл болгосон. Тус уран бүтээл нь "Гэгээн муза-17" олон улсын театрын наадмын франчайзингийн гэрээ, хүүхдийн оролцоот уран бүтээлийн төрөлд олон улсын 100 гаруй бүтээлээс шалгарч 2-р шатанд оролцох эрх авсан. Хөгжимт драмын театрын бүтээл болох “Хамгийн том олз" хүүхдийн мюзикл жүжгийг Улаанбаатар хот, Хархорин, Хужирт, Уянга зэрэг суманд тоглож нийт 2800 хүүхэд багачуудад хүргэсэн. | 90.0 |
|  | **Дундаж үнэлгээ** | | | | | **90.0 хувь** | |
| ДӨРӨВ. СОЁЛЫН ӨВИЙГ ХАДГАЛЖ, ХАМГААЛАХ ЧИГЛЭЛЭЭР | | | | | | | |
| 4.1 | Аймгийн нутаг дэвсгэрт орших Улсын болон аймгийн хамгаалалтад байх түүх, соёлын үл хөдлөх дурсгалын хадгалалт хамгаалалтыг иргэн, хуулийн этгээдэд гэрээг дүгнэж урамшуулах |  | Дүгнэж шинэчилсэн гэрээний тоо | “Улсын хамгаалалтад байх түүх соёлын үл хөдлөх дурсгалын жагсаалт “Аймаг, нийслэлийн хамгаалалтад байх түүх, соёлын үл хөдлөх дурсгалын жагсаалт”-д орсон дурсгалууд | Харъяалах нутаг дэвсгэрт орших улсын болон аймгийн хамгаалалтад байх түүх, соёлын үл хөдлөх дурсгалыг 100% иргэн, хуулын этгээдэд гэрээгээр хариуцуулсан байна. | Өвөрхангай аймгийн хэмжээнд орших түүх соёлын үл хөдлөх 6619 (аймгийн хамгаалалттай 72, улсын хамгаалалттай 13 дурсгалууд) дурсгалын ойролцоо суурьшдаг 387 малчин иргэнтэй гурвалсан гэрээг шинэчлэн байгуулж өв хамгаалагчийн үнэмлэх олгож, хадгалалт хамгаалалтыг сайжруулан ажилласан. 2023 онд 8 дурсгалыг шинээр хашаажуулж, 5 дурсгалын хайс, хашааг засварлаж, 4 дурсгалт газарт хаягжуулалт хийж, пайз, мэдээллийн самбар байрлуулсан. Соёлын өвийн тухай хууль эрх зүй, онолын талаарх сургалтыг 5 суманд зохион байгуулж 65 өв хамгаалагч хамрагдсан.  Түүх соёлын үл хөдлөх дурсгалыг гэрээгээр хамгаалж байгаа 387 иргэнд олгох урамшууллыг 2024 онд нэмэгдүүлэхээр ажиллаж байна. | 90.0 |
| 4.2 | Иргэд, сүм хийдэд хадгалагдаж байгаа баримтат өвийг бүртгэлд хамруулах | - | Бүртгэлд хамрагдсан баримтат өвийн тоо | 2023 онд бүртгэгдсэн баримтат өвийн тоо | 50-аас доошгүй баримтат өвийг бүртгэлд хамруулсан байна. | “Монгол Улсын баримтат өвийн бүртгэл мэдээллийн нэгдсэн жагсаалтад баримтат өвийг бүртгэх аргачлал” сэдэвт чадавхжуулах цахим сургалтад 11 сумын соёлын өвийн ажилтан, 7 сумын соёлын төвийн дарга нар хамрагдсан. Мөн иргэн сүм хийдийн өмчлөлд байгаа 76 баримтат өвийг шинээр бүртгэж, тайланг холбогдох газарт хүргүүлэн ажилласан. Баримтат өвийг бүртгэн баримтжуулах арга зүйн сургалтыг Соёлын яамтай хамтран зохион байгуулж 22 соёлын ажилтныг хамруулсан. | 90.0 |
| 4.3 | Музейн үзэл баримтлал, үзүүллэг, дэглэлтийн төлөвлөгөөг боловсруулж батлуулах | 15.0 | Музейн үзэл баримтлал, үзүүллэг, дэглэлтийн төлөвлөгөө батлагдсан эсэх | Төслийг боловсруулах суурь судалгааны тайлан | Музейн үзэл баримтлал, үзүүлэг дэглэлтийн төлөвлөгөөг батлуулж, хэрэгжүүлсэн байна. | Өвөрхангай аймгийн үнэт зүйлийг тодруулах, аймгийн музейн үзүүлэг дэглэлтийн үзэл баримтлалд санал авах зорилгоор салбар бүрийн төлөөлөл 20 гаруй эрдэмтэд судлаачид оролцсон хэлэлцүүлгийг Улаанбаатар хотод зохион байгуулсан. Мөн үзэл баримтлалыг боловсруулах ажлын хэсгийн бүрэлдэхүүн цахимаар 2, танхимаар 2 удаа хуралдаж, үзэл баримтлалыг боловсруулж, аймгийн Засаг даргын зөвлөлийн хурлаар хэлэлцүүлэн аймгийн Засаг даргын тамгын газар болон Соёлын яаманд хүлээлгэн өгсөн. | 100.0 |
| 4.4 | Түүх соёлын хөдлөх дурсгалт зүйлийн тооллого хийх, тайлагнх | - | Тооллогын тайлан | 2018 онд явуулсан тооллогын тайлан | Тооллого хийж, тайланг улсын комисст хүргүүлсэн байна. | 2023-2024 онд зохион байгуулагдах түүх соёлын хөдлөх дурсгалт зүйлийн тооллогын ажлын хэсгийг байгуулж, бэлтгэл ажлыг аймгийн хэмжээнд зохион байгуулж байна. Уг тооллогын хүрээнд Төвхөн хийдийн үзмэр эд өлгийн зүйлийн бүрэн бүтэн байдлын асуудлыг Аймгийн Засаг даргын зөвлөлийн хурлаар оруулж хэлэлцүүлсэн. Тооллого зохион байгуулах удирдамж, арга зүй, аргачлалыг сумдын соёлын байгууллагуудад хүргүүлсэн. | 70.0 |
| 4.5 | Аймгийн музейн сан хөмрөгийг баяжуулах | - | Нэмэгдүүлсэн үзмэрийн тоо | Музейн 2022 оны хагас жилийн байдлаарх үзмэрийн тоо | Музейн үзмэрийн тоог 1 хувиар нэмэгдүүлсэн, сан хөмрөгийг баяжуулсан байна. | Аймгийн музей нь сан хөмрөгийн баяжуулах хээрийн судалгааг хийсний үр дүнд Шаазан толгойн тууриас ваарны хагархай 5, тэрэгний цөн, хүрэл хутга хүрэл амгай, ваар зэргийг олж музейн үзмэрийн танхимд байршуулсан. Мөн Хөдөлмөрийн баатар, Төрийн шагналт Ардын Уран зохиолч Д.Пүрэвдоржийн ээж Ч.Довдонмаагийн паспорт, зураач А.Сэнгэцохиогийн зурсан этюд зураг 20 ширхэг үзмэрийг хандиваар авч, сан хөмрөгийн баяжилт 1,25 хувиар нэмэгдсэн. | 100.0 |
| 4.6 | Музейн үйлчилгээний нэр төрлийг олшруулах замаар үйлчлүүлсэн иргэдийн тоог нэмэгдүүлэх | - | Үйлчлүүлсэн иргэдийн тоо | 2022 онд 28,451 иргэнд үйлчилсэн | Аймгийн нийт иргэдийн 20 хувиас багагүй хүнд үйлчилгээ үзүүлсэн байна. | Музейн үйлчилгээний нэр төрлийг олшруулах замаар төрийн болон төрийн бус байгууллагуудтай хамтран олон талт арга хэмжээг зохион байгуулсан. Энэ хүрээнд “Барт хүрээ” Төрийн бус байгууллагатай хамтран “Барлах урлаг” үзэсгэлэнг гаргасан. “Соёлын сэргэлт-2023” аяны хүрээнд Богд хааны ордон музейтэй хамтран “Өндөр дээдсийн адислал” түр үзэсгэлэн, “Өвөрхангай-90” гэрэл зургийн үзэсгэлэнг тус тус гаргаж нийт 1020 хүүхэд, 182 том хүнд, мөн Зэвсэгт хүчний 256-р ангитай хамтран Буудлагын зэвсгийн үзэсгэлэн, Уянга суманд “Нүүдлийн музей” 2 өдөр зохион байгуулж, 363 хүүхэд,130 гаруй иргэнд үнэ төлбөргүй үйлчилсэн. Аймгийн музейн үзүүлгийн танхимаар 4863 иргэн үйлчлүүлснээс: том хүн-373, гадаад үзэгч-170, оюутан-10, хүүхэд 3904, үнэгүй үзэгч-369, хөгжлийн бэрхшээлтэй 37 иргэн тус тус үйлчлүүлсэн бол “Эрдэнэзуу” музейгээр гадаадын 35721, дотоодын 20921 нийт 56.192 иргэнд үйлчилсэн. Ингэснээр аймгийн нийт иргэдийн 22 хувьд музейн үйлчилгээг үзүүлсэн байна. | 100.0 |
| 4.7 | Улирал бүрийн тодорхой сэдвийн хүрээнд гэр бүлд чиглэсэн музейн боловсролын хөтөлбөрийг хэрэгжүүлэх | - | Зохион байгуулсан боловсролын хөтөлбөрийн тоо | 2022 онд хэрэгжүүлсэн боловсролын хөтөлбөрийн тоо: 4 | 4-өөс доошгүй гэр бүлийн боловсролын хөтөлбөр хэрэгжүүлсэн байна. | Аймгийн музей нь “Гэр бүлээрээ”, “Бидний мэдэх Өвөрхангай”, Эх түүхээр аялахуй”, “Би Арвайхээр хотын иргэн”, “Уламжлалт оньсон тоглоом зэрэг музейн боловсрол олгох 5 хөтөлбөрийг хэрэгжүүлж, соёл танин мэдэхүйн ажлуудыг зохион байгуулан 996 хүүхэд, залуучуудыг хамруулсан. “Соёлын бүтээлч сар”-ын хүрээнд 6 гэр бүлийн боловсролын хөтөлбөрийг боловсруулан 130 гаруй иргэдийг оролцуулж, аймгийн хэмжжээнд нийт 11 боловсролын хөтөлбөрт 1100 гаруй иргэнийг хамруулсан. “Бидний мэдэх Өвөрхангай”, “Өвөрхангай аймгийн сүлд далбаа”, “Би Арвайхээр хотын иргэн” “Солонгос үндэсний Хамбуг хийх арга” зэрэг боловсролын хөтөлбөр, танин мэдэхүйн ажлыг Уянга суманд зохион байгуулж, 228 хүүхэд оролцсон. | 90.0 |
| 4.8 | Соёлын биет бус өвийг өвлөн уламжлагчийг дэмжих, шавь сургалт зохион байгуулах, сурталчлан алдаршуулах арга хэмжээг зохион байгуулах | 8.5 | Шинээр бүртгэсэн өвлөн уламжлагчийн тоо, сурталчлан алдаршуулсан арга хэмжээний тоо | Бүртгэсэн өвлөн уламжлагчийн тоо 256 | Соёлын биет бус өвийг өвлөн уламжлагчийн бүртгэлийг нэмэгдүүлж, тэднийг сурталчлан алдаршуулах 6-аас доошгүй арга хэмжээг зохион байгуулсан байна. | Энэ онд 9 өвлөн уламжлагч 7 ай савын төрлөөр 175 хүнд шавь сургалтыг явуулж, өвлөн уламжлуулсан. Биет бус өвийг хэрхэн хөгжүүлэх талаар соёлын өвийн мэргэжилтнүүдийг чадавхжуулах 6 удаагийн сургалтыг зохион байгуулж, мэргэжил арга зүйгээр ханган ажилласан. Соёлын биет бус өвийн бүсчилсэн судалгааны ажлаар 81 соёлын биет бус өвийн өвлөн уламжлагчийг бүртгэн баримтжуулсан. Соёлын биет бус өвийг өвлөн уламжлагчдыг дэмжих зорилгоор ерөөлч магтаалчийг 5-р сургуулийн дэргэдэх аман соёлын өвийн сургагч багшаар ажиллуулж, морины цол, ерөөл, магтаалыг 70 сурагчдад зааж сургасан. Сумдын соёлын төв нь ардын бүжиг, үндэсний хөгжим, уртын дууны чиглэлээр тус бүр 2-3 дугуйлан хичээллүүлж, шавь сургалтыг хөгжүүлэн ажиллахаас гадна биет бус өвийг сурталчлан түгээн дэлгэрүүлэх арга хэмжээг зохион байгуулж, 2000 гаруй иргэнийг хамруулсан. Мөн биет бус өвийг олон нийтэд таниулан өвлүүлэх “Амар байна уу”, “Уртын дуугаа дээдлэн дэлгэрүүлцгээе” аянуудыг жил бүр зохион байгуулж, 340 гаруй төрийн албан хаагч, уран бүтээлчид, Ерөнхий боловсролын сургуулийн сурагчдыг хамруулсан. Халх уртын дуу, морин хуурыг өвлөн уламжлуулах зорилгоор Төв халхын алдарт уртын дуучин Монгол Улсын Гавьяат жүжигчин С.Сумъяагийн Уртын дуучдын VIII, ЮНЕСКО-ийн батламжит Монгол Улсын Соёлын Тэргүүний ажилтан морин хуурч Д.Цэрэнжигмэдийн нэрэмжит морин хуурчдын III уралдаанд давхардсан тоогоор 51 уртын дуучин 101 морин хуурч оролцож Сант сумын Засаг даргын тамгын газар 4,2 сая, Аймгийн Засаг даргын тамгын газар 3 сая, нийт 7,2 сая төгрөгийг зарцуулсан. | 100.0 |
| 4.9 | Музейн тасалбарыг төрөлжүүлж, бэлэн бус төлбөр тооцооны хэрэгслээр худалдан борлуулах боломжийг бүрдүүлэх | - | Бэлэн бус төлбөрийн хэрэгслээр худалдан борлуулсан тасалбарын тоо | - | Музейн тасалбарыг төрөлжүүлж, бэлэн бус төлбөр тооцооны хэрэгслээр худалдан борлуулах боломжийг бүрдүүлнэ. | Аймгийн Музейн болон Эрдэнэзуу музейн аялал жуулчлалын компаниудтай гэрээ байгуулан ваучераар үйлчилгээ үзүүлж байна. Эрдэнэзуу музей нь үзэгчийн тасалбараа Төрийн банкны салбартай хамтран пост машинаар худалдан борлуулж байна. Аймгийн музей үзэгчийн тасалбараа гадаад, дотоодоор нь төрөлжүүлж утсаар урьдчилсан байдлаар тасалбарын захиалгыг авч эхэлсэн.  Өвөрхангай аймгийн музей нь QR кодтой болж 42 тасалбарыг бэлэн бус төлбөр тооцооны хэрэгслээр борлуулж байгууллагын харилцах дансаар төлбөрийг хүлээн авсан. | 70.0 |
| 4.10 | Төр, хувийн хэвшил, орон нутгийн байгууллага болон иргэний нийгмийн байгууллагын түшмэл, хамтын ажиллагааг бэхжүүлж, соёлын өвийг хамгаалах чиглэлийн хамтарсан төсөл, хөтөлбөрийг хэрэгжүүлэх. | - | Хамтран хэрэгжүүлсэн төсөл хөтөлбөрийн тоо | 2022 онд хэрэгжүүлсэн төсөл хөтөлбөрийн тоо: 1 | 4-өөс багагүй соёлын өвийг хамгаалах хамтарсан төсөл, хөтөлбөр хэрэгжүүлсэн байна. | Соёлын яамны Соёл, урлаг хөгжүүлэх санд “Барт хүрээ” Төрийн бус байгууллагатай хамтран соёлын өвийг хадгалах хамгаалах талаар 3 төсөл хүргүүлснээр 2-р шатны шалгаруулалтад “Барт хүрээ” Төрийн бус байгууллагын “Өв соёлоо дэлгэрүүлье” төсөл шалгарсан. Төвхөн хийдийн хадгалалт хамгаалалтыг сайжруулах, аялал жуулчлалтай холбон хөгжүүлэх хөтөлбөрийн төслийг боловсруулсан. Соёлын өвийн хадгалалт хамгаалалт, сэргээн засварлалтын холбоотой хамтран 4 удаагийн уулзалт, хэлэлцүүлэг зөвлөгөөнийг зохион байгуулж, Япон улсаас мэргэжилтнийг урьж оролцуулсан. Монголын худалдаа аж үйлдвэрлэлийн танхимтай хамтран орон нутгийн уран бүтээлчдийг дэмжих, өвлөн уламжлагчдыг сурталчлан алдаршуулах, соёлын бүтээлч үйлдвэрлэлийг хөгжүүлэх зорилгоор “Өвөрхангайн урчууд” үзэсгэлэн худалдааг зохион байгуулсан. Үзэсгэлэн худалдаанд 6 сумын зураач урчууд, уран бүтээлч оролцон дархны урлал, эсгий урлал, уран хатгамал, монгол гутал урлал, сийлбэр, монгол зураг, уран зургийн төрлөөр 20 гаруй бүтээлийг дэлгэж, 1.5 сая төгрөгийн борлуулалтыг, “Нүүдэлчин-2023” Дэлхийн соёлын наадамд “Барт хүрээ”, “Өвөрхангайд үйлдвэрлэв”, “Эрдэнэсийн хүрээ” Төрийн бус байгууллагыг дэмжин хамтран оролцож 3 сая төгрөгийн борлуулалтыг тус тус хийсэн. | 90.0 |
| 4.11 | Соёлын биет бус өвийг өвлөн уламжлагчийн үндэсний жагсаалтад бүртгэгдсэн өвлөн уламжлагчийг эрүүл мэндийн үзлэгт хамруулахад дэмжлэг үзүүлэх. | - | Эрүүл мэндийн үзлэгт хамруулсан хүний тоо | Аймгийн хэмжээнд соёлын биет бус өвийг өвлөн уламжлагчийн үндэсний жагсаалтад бүртгэлтэй өвлөн уламжлаг  чийн тоо | Монгол Улсын соёлын биет бус өвийн үндэсний жагсаалтад орсон өвлөн уламжлагчыг эрүүл мэндийн үзлэгт хамруулахад дэмжлэг үзүүлсэн байна. | Соёлын биет бус өвийг өвлөн уламжлагчийн үндэсний жагсаалтад орсон 102 уламжлагчийг бүртгэлтэй байдаг бөгөөд өвлөн уламжлагчдыг 100% урьдчилан сэргийлэх үзлэгт хамруулсан бөгөөд манай аймгийн 3 өвлөн уламжлагч хамрагдсан. | 100.0 |
| 4.12 | Соёлын биет бус өвийн бүсчилсэн судалгааны ажлыг зохион байгуулахад дэмжлэг үзүүлэх. | - | Бүсчилсэн судалгааний ажлын тайлан | Монгол улсын соёлын биет бус өвийн үндэсний бүртгэл | Орон нутагтаа судалгаа зохион байгуулах боломжийг бүрдүүлэх, хамтран ажилласан байна. | Монгол Улсын Засгийн Газрын Хэрэгжүүлэгч агентлаг Соёл, урлагийн газрын даргын тушаалаар Соёлын биет бус өвийн Хангайн бүсийн үзлэг судалгааг аймгийн Соёл, урлагийн газартай хамтран Өвөрхангай аймгийн 12 сумын 81 өвлөн уламжлагчийг бүртгэн баримтжуулж, судалгааны тайланг холбогдох газарт хүргүүлсэн. Шинээр 53 өвлөн уламжлагчийг бүртгэн онцлог өвүүдийг цахим хуудсаар сурталчилж түгээн дэлгэрүүлсэн. Өвөрхангай аймагт бурхны шашны ном уншлага, бишгүүрийн ая дан, эмийн ургамлаар анагаах, мэргэ төлөг, уламжлалт бариа засал, гал тахих, гүүний үр сүү гаргах ёс, зан үйл, монгол гутлын наамал улыг бэлтгэхэд уламжлалт аргаар цавуу хийх аргачлал, мал маллах арга ухаан зэрэг шавь сургалтаар өвлүүлж, уламжлуулах шаардлагатай өв байгаа нь судалгаагаар тогтоогдсон. | 100.0 |
| 4.13 | ЮНЕСКО-ийн Төлөөллийн болон Яаралтай хамгаалах шаардлагатай соёлын биет бус өвийн жагсаалтад бүртгүүлсэн өвийн оршин тогтнох чадварыг бэхжүүлэх арга хэмжээг хэрэгжүүлэх. | - | Зохион байгуулсан арга хэмжээний тоо , тайлан | 15 өвийн тоо | ЮНЕСКО-ийн Төлөөллийн болон яаралтай хамгаалах шаардлагатай соёлын биет бус өвийн жагсаалтад бүртгүүлсэн өвийн оршин тогтнох чадварийг бэхжүүлэх арга хэмжээг хэрэгжүүлсэн байна. | Соёлын биет бус өвийн Хангайн бүсийн үзлэг, судалгааны хүрээнд ЮНЕСКО-ийн Төлөөллийн болон яаралтай хамгаалах шаардлагатай биет бус өвийг таньж тогтоох сургалтыг 12 сумын соёлын өвийн ажилтанд, мөн яаралтай хамгаалах шаардлагатай төлөөллийн жагсаалтад орсон “Морин хуур, уртын дуугаа дээдлэн дэлгэрүүлцгээе” арга хэмжээ, монголын баяр наадам, монгол уран бичлэг, монгол шагай харваа, уул овоо тахих, хөхүүрийн айраг эсгэх өвүүдийг нутагшуулах, өвлөн уламжлуулах цахим сургалтыг зохион байгуулж, 21 соёлын ажилтан албан хаагчдыг хамрууллаа. Яаралтай хамгаалах шаардлагатай “Лимбэ хөгжмийг битүү амьсгаагаар тоглох урлаг”, “Ингэнд ботго авхуулах зан үйл”-ийн өвлөн уламжлагчийг шинээр бүртгэн баримтжуулж, сурталчлан түгээн дэлгэрүүлэх ажлыг хийсэн. Лимбэний битүү амьсгаагаар уртын дуу тоглож гадаад, дотоодын 500 гаруй жуулчдад хүргэсэн. Ингэнд ботго авхуулах зан үйлээр контент хийж цахим хуудсуудад түгээж 7000 орчим хандалт авсан. | 90.0 |
| 4.14 | “Нүүдэлчин Монгол” наадам зохион байгуулахад дэмжлэг үзүүлэх. | 14.1 | Наадмыг зохион байгуулсан тайлан , оролцогчдын тоо | Нүүдэлчин Монгол -2023 наадам | Фестивалийн үйл ажиллагаанд өвлөн уламжлагчидыг оролцуулж, хамтран ажилласан байна | “Нүүдэлчин-2023” дэлхийн соёлын фестивальд 20 өвлөн уламжлагч нар биет бус өвийн 7 ай савын хүрээнд оролцсон. Язгуур урлагийн 9 төрлөөр 20 өвлөн уламжлагч “Өндөр соёмбын дуулал” нэртэй отгийн тоглолтыг 16 удаа тоглож гадаад, дотоодын 5000 гаруй жуулчдад хүргэсэн. Өндөр Гэгээний соёлын өвийг сурталчлах зорилгоор түүний бүтээсэн гайхамшигт 21 дара эхийг хүндэтгэлийн өргөөнд байршуулан олон нийтэд сурталчилсан. Адууны соёлыг үзүүлэх зорилгоор “Гүүний Үр сүү гаргах” ёслол, зан үйлийг язгуур заншлынх нь дагуу хийж, гүү саах, айраг исгэх, сур элдэх, унага уралдуулах, адуу маллах арга ухааныг жуулчдад үзүүлсэн. Соёлын бүтээлч үйлдвэрлэлийн асарт "Өвөрхангайд үйлдвэрлэв" төвийн бүтээлүүд, Барт хүрээ төрийн бус байгууллагын зураачдын бүтээлийг дэлгэн үзүүлж, 3.0 сая төгрөгийн борлуулалт хийсэн. | 100.0 |
| 4.15 | Уламжлалт аргаар хөтөлсөн угийн бичиг болон баримтат өвийг сурвалжлан олж бүртгэх, сурталчлах ажлыг зохион байгуулах. | - | 15-аас доошгүй уламжлалт аргаар хөтөлсөн угийн бичиг сурвалжилан олж бүртгэсэн байна. | Соёлын хөдлөх өвийн улсын бүртгэл мэдээллийн сан | Орон нутагт бүртгэн баримтжуулах ажлыг зохион байгуулсан байна. | Орчин үеийн дэвшилтэт технологи “Угийн бичиг” гар утасны 2 төрлийн аппликейшиныг 3100 гаруй иргэдэд танилцуулснаар 152 өрх угийн бичгийн аппликейшиныг ашиглаж байна. Мөн Аймгийн Төв Номын сантай хамтран “Угийн бичиг” хэрхэн хөтлөх талаар цуврал хичээлийг “Соёлын өв хөгжлийн дархлаа” цахим хуудсаар олон нийтэд хүргэж, 5000 гаруй иргэдийн хандалт авсан. Зүүнбаян-Улаан, Хархорин, Баруунбаян-Улаан, Баянгол сумын соёлын төв “Нэг өрх-Нэг угийн бичиг”, “Өв соёлоо дээдэлье”, “Ургийн бичиг-Удмын хэлхээ”, “Угийн бичигтэн болцгооё” сургалт, нөлөөллийн арга хэмжээг зохион байгуулж, 6500 гаруй өрхийн 10619 иргэнийг хамруулсан. Дээрх ажлын үр дүнд /давхардсан тоогоор/ 13148 иргэнд мэдээлэл хүргэж, нийт өрхийн 37 хувь нь угийн бичиг хөтөлсөн. Гучин-Ус сумын өндөр настан С.Пүрэвийн уламжлалт аргаар хөтөлсөн угийн бичгийг бүртгэн баримтжуулсан. | 90.0 |
| 4.16 | Байгалийн гамшиг, аюулт үзэгдэл зэрэг давагдашгүй хүчин зүйл болон бусад шалтгааны улмаас соёлын өвд учирсан хохирлыг бууруулах авран хамгаалах, урьдчилан сэргийлэх арга хэмжээнд дэмжлэг үзүүлэх. | 50.0 | Дэмжлэг үзүүлсэн арга хэмжээний тоо | 2022 онд дэмжлэг үзүүлсэн арга хэмжээний тоо: 2 | Байгалийн гамшиг, аюулт үзэгдэл зэрэг давагдашгүй хүчин зүйл бусад шалтгааний улмаас Соёлын өвд учирсан хохирлыг бууруулах, авран хамгаалах, урьдчилан сэргийлэх арга хэмжээнд дэмжлэг үзүүлэн ажилласан байна. | Байгалийн гамшиг, аюулт үзэгдэл зэрэг давагдашгүй хүчин зүйл болон бусад шалтгааны улмаас соёлын өвд учирсан хохирлыг бууруулах авран хамгаалах, урьдчилан сэргийлэх зорилгоор Төвхөн хийдийн соёлын өвийн хадгалалт хамгаалалтыг 50 сая төгрөгөөр сэргээн засварлахаар шийдвэрлэж тендерт зарлаж компаний шалгаруулсан. Төвхөн хийд, Шанхын баруун хүрээний соёлын өвийн хадгалалт хамгаалалтыг сайжруулах хэлэлцүүлгийг холбогдох газруудтай хамтран зохион байгуулж, “Төвхөн хийдийн хадгалалт хамгаалалтыг сайжруулах, аялал жуулчлалтай холбон хөгжүүлэх” аймгийн хөтөлбөрийн төслийг боловсруулсан. Байгалийн гамшиг, аюулт үзэгдэл цаг үеийн хүчин зүйлээс соёлын өвийг авран хамгаалах дадлага, сургалтыг аймгийн Онцгой байдлын алба Эрдэнэзуу аймгийн музейн харуул хамгаалалтын ажилтнуудад хийж 16 хүнийг хамрууллаа. | 90.0 |
| 4.17 | Соёлын өвийн эсрэг гэмт хэрэг, зөрчлөөс урьдчилан сэргийлэх , тэмцэх арга хэмжээ авах. | - | Авч хэрэгжүүлсэн арга хэмжээний тоо |  | Соёлын өвийн эсрэг гэмт хэрэг, зөрчлөөс урьдчилан сэргийлэх, тэмцэх арга хэмжээ авч хэрэгжүүлсэн байна. | Соёлын салбарын албан хаагчдад Соёлын өвийг хамгаалах тухай хууль, Зөрчлийн тухай хууль, Эрүүгийн тухай хууль тэдгээрт нийцүүлэн гаргасан холбогдох дүрэм, журмын хүрээнд сургалтыг зохион байгуулж, цаашид аж ахуйн нэгж, төрийн байгууллага, иргэдэд байгууллагын Facebook-Page хуудас, орон нутгийн телевиз, ном, сэтгүүл, гарын авлага, хэвлэл мэдээллийн хэрэгслээр соёлын өвийн эсрэг гэмт хэрэг зөрчлөөс урьдчилан сэргийлэх талаар зөвлөмж мэдээллийг тогтмол хүргэж байх талаар үүрэг чиглэлийг өгч ажилласан. Соёлын өвийн эсрэг гэмт хэрэг, зөрчлөөс урьдчилан сэргийлэх, төр хувийн хэвшлийн хамтын ажиллагааг Дэлхийн сайжруулах зөвлөгөөнийг Дэлхийн өв Орхоны хөндийн Соёлын дурсгалт газрын хамгаалалтын захиргаа, Хархорум музей болон хуулийн байгууллагуудтай хамтран зохион байгуулж зөвлөгөөнөөс гарсан саналыг нэгтгэн Соёлын яаманд хүргүүлж 2024 онд зохион байгуулагдах форумд хэлэлцүүлэхээр шийдвэрлэсэн. | 90.0 |
| 4.18 | Соёлын биет өвийг улсын хамгаалалтын болон хосгүй үнэт дурсгалт зүйлийн зэрэглэлд нэр дэвшүүлэх арга хэмжээг зохион байгуулах. | - | Нэр дэвшүүлсэн соёлын биет өвийн тоо | “Улсын хамгаалалтад байх түүх соёлын үнэт зүйлсийн жагсаалт” -д орсон дурсгалын тоо 15 | 1 дурсгалыг судалж нэр дэвшүүлсэн байна. | Аймгийн музей нь хосгүй үнэт дурсгалт зүйлийн зэрэглэлд 7317 хувийн дугаартай “Гомбо” бурхны нэрийг дэвшүүлсэн. | 100.0 |
| 4.19 | Соёлын өвийг хамгаалахад идэвх санаачлагатай ажилласан иргэн, аж ахуй нэгж байгууллагыг урамшуулах, алдаршуулах арга хэмжээг зохион байгуулах | 0.3 | Урамшуулж алдаршуулсан иргэн, аж ахуй нэгж байгууллагийн тоо | - | Иргэн аж ахуй нэгж, байгууллагыг тодруулж, урамшуулах, алдаршуулах арга хэмжээг зохион байгуулсан байна. | Соёлын өвийг хамгаалахад идэвх санаачилгатай ажилласан иргэн, аж ахуйн нэгж, байгууллагыг шалгаруулах, төлөвлөгөө боловсруулах ажлын хэсгийг Соёл, урлагийн газрын даргаар батлуулан ажиллаж байна. “Өвөрхангай урчууд” эвент арга хэмжээг орон нутгийн зураач урчууд, уран бүтээлчдийг оролцуулан зохион байгуулсан. Арвайхээр, Хархорин, Хужирт, Зүүнбаян-Улаан, Богд, Баянгол сумдын дархны урлал, мөнгө, ган хийц, эсгий урлал, уран хатгамал, монгол гутал урлал, сийлбэр, монгол уран зураг, уран зураг зэрэг 20 гаруй бүтээлийг дэлгэж МҮОНРТ болон Арвайхээр чөлөө суваг телевизээр олон нийтэд хүргэсэн. Засгийн газрын хэрэгжүүлэгч агентлаг, Соёл, урлагийн газрын цахим хуудсаар 7 айн чиглэлээр соёлын биет бус өвийг өндөр түвшинд эзэмшсэн Хархорин, Баян-Өндөр, Тарагт, Арвайхээр, Нарийнтээл, Зүүнбаян-Улаан сумдын өвлөн уламжлагчдыг сурталчилж 4000 гаруй хандалтыг авсан. | 90.0 |
| 4.20 | Аймгийн музейн шинэ барилгыг ашиглалтад ороход дэмжлэг үзүүлж, интерьер зураг төслийг боловсруулна. | - | Боловсруулсан , интерьерийн зураг төсөв | Батлагдсан ажлын даалгавар | Музейн барилгыг ашиглалтад оруулсан байна. | Аймгийн шинэ музейн барилга угсралтын ажил 97% гүйцэтгэлтэй байна. Музейн үзүүлэг дэглэлтийн үзэл баримтлалыг боловсруулан аймгийн Засаг даргын Зөвлөлийн хурлаар хэлэлцүүлэн хүлээлгэн өгсөн. Интерьер зураг төсөл боловсруулах ажлын хэсгийг аймгийн Засаг даргын А/509 захирамжаар байгуулагдсан. Үзүүлэг дэглэлтийн зургийг тендерт шалгарсан компани гүйцэтгэж байна. | 100.0 |
| 4.21 | Өвөрхангай аймгийн Хархорин сумын нутагт орших Шанхын хийдийн хадгалалт хамгаалалтын байдалд үнэлгээ хийлгэж, хамгаалах хөгжүүлэх ерөнхий төлөвлөгөөний төсөл боловсруулах. | 90.0 | Боловсруулсан ерөнхий төлөвлөгөөний төсөл | - | Хадгалалт хамгаалалтын байдалд үнэлгээ хийлгэж, хамгаалах хөгжүүлэх ерөнхий төлөвлөгөөний төслийг боловсруулна. | Хархорин сумын нутагт орших Шанхын хийдийн хадгалалт хамгаалалтын байдалд үнэлгээ хийлгэж, эрсдэлийг тодорхойлсон. Шанхын хийдийн хадгалалт хамгаалалтыг сайжруулах зорилгоор дээвэр, шалны халаалт, цонхны засварыг Соёлын сайдын багцаас 50.0 сая төгрөг, орон нутгийн төсвөөс 40.0 сая төгрөгийн хөрөнгөөр засварласан. | 90.0 |
|  | **Дундаж үнэлгээ** | | | | | **92.3 хувь** | |
| ТАВ. СОЁЛЫН БҮТЭЭЛЧ САРЫГ ХӨГЖҮҮЛЭХ ЧИГЛЭЛЭЭР | | | | | | | |
| 5.1 | Засгийн газрын 2022 оны 314 дүгээр тогтоол, “Соёлын бүтээлч үйлдвэрлэл II” арга хэмжээний хүрээнд орон нутгийн онцлогт тулгуурлан хэрэгжүүлэх төлөвлөгөөг боловсруулах хэрэгжилтийг хангах | - | Төлөвлөгөө батлагдсан эсэх |  | Аймгийн засаг даргаар батлуулж хэрэгжүүлсэн байна. | Соёлын бүтээлч үйлдвэрлэлийг хөгжүүлэх чиглэлээр “Амар байна уу” аян, “Эртэч оюунлаг Өвөрхангайчууд”, “Нэг ном эрхэм үйлс”, “Сумын бүжиг-2023”, Соёлын сэргэлт-2023, “Морин хуур уртын дуугаа дээдлэн дэлгэрүүлцгээе” зэрэг арга хэмжээнүүдийг зохион байгуулж, 47 мянга гаруй иргэдийг хамруулсан. Соёлын бүтээлч үйлдвэрлэлийг хөгжүүлэх чиглэлээр “Өвөрхангай урчууд” үзэсгэлэн худалдаа эвент арга хэмжээг зохион байгуулж 1,5 сая төгрөгийн борлуулалт хийсэн. “Бүтээлч хот” арга хэмжээг Хөгжимт драмын театртай хамтран Хархорин, Хужирт сумдад Ш.Гүрбазарын зохиол “Надаар тоглосон хайр” драмын жүжиг, Н.Мандалын “Хамгийн том олз” "Маргаашийн бооцоо” зэрэг жүжгийг орон нутгийн 3000 гаруй иргэдэд хүргэн 8.8 сая гаруй төгрөгийн орлогыг төвлөрүүлсэн. “Нүүдэлчин-2023” бие бус өвийн наадамд соёлын бүтээлч үйлдвэрлэлээр “Барт хүрээ” ,“Эрдэнэсийн хүрээ” зэрэг төрийн бус байгууллага, “Өвөрхангайд үйлдвэрлэв төв”, хувь хүнтэй хамтран оролцож 3.0 сая гаруй төгрөгийн орлого олсон. | 90.0 |
| 5.2 | Аймгийн төв, сум, суурин газрыг соёлын өвөрмөц, дахин давтагдашгүй хэв шинжийг агуулсан “БҮТЭЭЛЧ ХОТ” хэлбэрээр хөгжүүлэх үзэл баримтлал боловсруулах | - | Төлөвлөгөө батлагдсан эсэх |  | Баримт бичгийн хувийг Соёлын яаманд ирүүлсэн байна | “Бүтээлч хот” арга хэмжээ нь орон нутгаа хөгжүүлэх соёлын бүтээлч үйлдвэрлэлийг дэмжихэд чиглэгдэж байна. Уг арга хэмжээг Хархорин суманд зохион байгуулж Ш.Гүрбазарын зохиол “Надаар тоглосон хайр” драмын жүжиг, Н.Мандалын “Хамгийн том олз” жүжгийг орон нутагт тоглож 3000 орчим хүүхэд, насанд хүрэгчдэд хүргэн 8.8 сая гаруй төгрөгийн орлогыг оллоо. Хархорин суманд соёлын үйлдвэрлэлийг хөгжүүлэх “Бүтээлч хот” хөтөлбөрийг боловсруулах ажлын хэсэг байгуулагдан үзэл баримтлал боловсруулахаар ажиллаж байна. | 70.0 |
| 5.3 | **Аймаг, орон нутаг дахь соёл урлагийн мэргэжлийн холбоодыг чадавхжуулах, төрийн зарим чиг үүргийг хэрэгжүүлэх боломжийг бүрдүүлэх, хамтран ажиллах** | 2.4 | Байгууллагын тоо |  | 5 аас доошгүй байгууллагатай хамтран ажилласан байна. | Соёлын байгууллагын удирдлага зохион байгуулалтын тогтолцоог боловсронгуй болгох зорилгоор аймгийн Соёл, урлагийн газар 2023 оныг “Хамтын ажиллагаа”-ны жил болгон зарлаж соёл, урлагийн үйл ажиллагаанд иргэд, төрийн болон төрийн бус байгууллагын оролцоог нэмэгдүүлж ажилласан. Бүжгийн спортыг хөгжүүлэх, бүжгийн 18 клубийг дэмжих зорилгоор “Хаврын баяр” бүжгийн наадмыг зохион байгуулан, клубийн 800 гаруй авьяастныг хамруулан, хамтын ажиллагаагаа сайжруулсан. Бүжгийн урлагаар үйл ажиллагаа явуулж байгаа “Ирмүүн”, “Болор”, “Галбингаа”, “Содон”, нийтийн бүжгийн “Зөв цаг” бүжгийн клубүүдтэй хамтран бүжгийн уралдаан, тэмцээнийг зохион байгуулахаас гадна 3 арга хэмжээ, сургалтыг зохион байгуулж 56 албан хаагчийг хамруулсан. | 90.0 |
| 5.4 | Хувийн хөрөнгө оруулалтаар соёлын үйлдвэрлэл, үйлчилгээ эрхэлж буй иргэн, хуулийн этгээдийн санал санаачилга, бүтээлч үйл ажиллагааг дэмжих, урамшуулах | - | Иргэн , хуулийн этгээдийн тоо |  | 5-аас доошгүй иргэн хуулийн этгээдийг дэмжсэн байна. | Үндэсний хэв маягийг шингээсэн спорт хувцасны “Monline” оёдлын газар нь өөрийн хөрөнгөөр соёлын агуулга бүхий үндэсний хэв загварын хувцас үйлдвэрлэхэд дэмжлэг үзүүлэн хадны сүг зургийн хэв дардсыг өгч арга зүйн зөвлөгөө өгч ажилласан. Мөн соёлын биет бус өвийг өвлөн уламжлагчдыг дэмжих зорилгоор ерөөлч магтаалчийг аман соёлын өвийн сургагч багшаар ажиллуулж, соёлын бүтээлч үйлдвэрлэлийг бий болгох нөхцөл боломжоор ханган ажилласан. “Барт хүрээ” “Эрдэнэсийн хүрээ” төрийн бус байгууллага, Өвөрхангайд үйлдвэрлэв төвтэй хамтран “Нүүдэлчин-2023” наадамд оролцож соёлын үйлчилгээ, үйлдвэрлэл эрхэлж байгаа байгууллага, хувь хүнийг дэмжин ажилласан. | 90.0 |
| 5.5 | Соёл, урлагийн байгууллага, концертын танхим, караоке, бар, ресторанд оюуны өмч, зохиогчийн эрхийн талаарх тогтоомжийн хэрэгжилтэд хяналт тавьж шаардлагатай арга хэмжээг авна. | - | Арга хэмжээ зохион байгуулсан эсэх |  | Дүгнэлтийг Соёлын яаманд ирүүлсэн байна | Өвөрхангай аймгийн Хөгжимт драмын театр, Төв Номын сан, 18 сумын соёлын төв, Арвайхээр суманд үйл ажиллагаа явуулж буй Орхон кино театр, 4 караоке, бар, ресторанд зохиогчийн эрхийн тухай хуулийн холбогдох заалтын хэрэгжилтэд хяналт тавьж ажиллахад оюуны өмчийн эрхээр хамгаалагдсан бүтээлийг хуулбарласан, зохиогчийн эрхийг хамгаалах, зохиогчийн эрхэд хамаарах бүтээлийг ашиглахтай холбоотой зөрчил дутагдал илрээгүй болно. | 90.0 |
|  | **Дундаж үнэлгээ** | | | | | **86.0хувь** | |
|  | ЗУРГАА.СОЁЛЫН БҮТЭЭН БАЙГУУЛАЛТ, ХӨРӨНГӨ ОРУУЛАЛТЫН ЧИГЛЭЛЭЭР | | | | | | |
| 6.1. | Музейн барилга /Өвөрхангай, Арвайхээр сум/ | 5,880.0 | Гүйцэтгэлээр санхүүжүүлэх дүн |  | Ажлын явц 100% хүргэнэ. | Улсын төсвийн хөрөнгө оруулалтаар аймгийн Музейн барилгын ажил 97 хувийн гүйцэтгэлтэй хийгдэж байгаа бөгөөд энэ онд ашиглалтад оруулна. | 90.0 |
| 6.2. | Соёлын төвийн барилга /Өвөрхангай Баруунбаян-Улаан сум/ | 500.0 | Гүйцэтгэлээр санхүүжүүлэх дүн |  | Ажлын явц 100% хүргэнэ. | Соёлын төвийн өргөтгөлийн барилга 40 хувийн гүйцэтгэлтэй явагдаж байна. | 70.0 |
| 6.3. | Соёлын төвийн барилга /Өвөрхангай Хужирт сум/ | 2,500.0 | Гүйцэтгэлээр санхүүжүүлэх дүн |  | Гүйцэтгэлээр санхүүжүүлсэн байна. | Соёлын төвийн өргөтгөлийн барилга 55 хувийн гүйцэтгэлтэй явагдаж байна. | 90.0 |
|  | **Дундаж үнэлгээ** | | | | | **83.3 хувь** | |
|  | **Гэрээний үүргийн биелэлтийн ерөнхий дундаж** | | | | | **90.9 хувь** | |

ГЭРЭЭНИЙ БИЕЛЭЛТИЙГ ХЯНАН ЗӨВШӨӨРСӨН:

АЙМГИЙН ЗАСАГ ДАРГЫН ҮҮРЭГ ГҮЙЦЭТГЭГЧ И. ДОРЖСҮРЭН

АЙМГИЙН ЗАСАГ ДАРГЫН ТАМГЫН ГАЗРЫН ХЯНАЛТ,

ШИНЖИЛГЭЭ ҮНЭЛГЭЭ, ДОТООД АУДИТЫН ХЭЛТСИЙН

ДАРГА Т.ҮРЖИНПҮРЭВ

ГЭРЭЭНИЙ БИЕЛЭЛТ ГАРГАСАН:

АЙМГИЙН ЗАСАГ ДАРГЫН ТАМГЫН ГАЗРЫН НИЙГМИЙН БОДЛОГЫН

ХЭЛТСИЙН ДАРГА Б.САЙНЖАРГАЛ